**Répcelak Város Önkormányzata Képviselő-testületének 11/2023.(V.26.) önkormányzati rendelete**

**a közterület-használat rendjének szabályozásáról szóló 9/2021.(V.28.) önkormányzati rendelete módosításáról**

Répcelak Város Önkormányzatának Képviselő-testülete Magyarország Alaptörvénye 32. cikk (2) bekezdésében biztosított eredeti jogalkotói hatáskörében, az Alaptörvény 32. cikk (1) bekezdés a) pontjában és Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva a közterület-használat rendjének szabályozásáról a következőket rendeli el:

**1. §**

(1) A közterület-használat rendjének szabályozásáról szóló 9/2021. (V. 28.) önkormányzati rendelet (a továbbiakban: Rendelet) 4. § (1) bekezdés h) pontja helyébe a következő rendelkezés lép:

*(Nem adható ki közterület-használati engedély:)*

„*h)* üzemképtelen járművek közterületen történő tárolására,”

(2) A Rendelet 4. § (2) bekezdés a) pontja helyébe a következő rendelkezés lép:

*[A 4. § (1) bekezdésében foglaltakon túl a* ***belvárosban*** *nem adható ki közterület-használati engedély a következő célokra:]*

„*a)* áru, göngyöleg tárolására, kivéve a butiksor mögötti terület;”

**2. §**

A Rendelet 6. §-a helyébe a következő rendelkezés lép:

**„6. §**

(1) Közterület-használati engedélyt kell kérni:

*a)* más jogszabályban előírt engedélyen túl bármilyen utcabútor (információs vagy más célú berendezés stb.), reklámhordozó, hirdető-berendezés, megállító-tábla elhelyezéséhez,

*b)* árusítópavilon, alkalmi árusítás, vásár (pl. élelmiszer, cukorka, gyümölcs, virág, hírlap, szórólap) elhelyezéséhez;

*c)* más jogszabályban előírt engedélyen túl közterületbe nyúló előtető, lépcső, előlépcső, napellenző- árnyékoló- és esővédő szerkezet a településkép védelméről szóló rendelet előírásainak megfelelően, szobor, emlékmű, díszkút, vízmedence, szökőkút, alapzatos zászlórúd elhelyezéséhez;

*d)* más jogszabályban előírt engedélyen túl közhasználatú tárgyak (kerékpártároló stb.) elhelyezéséhez;

*e)* építési munkával kapcsolatos állvány, építőanyag, gépfelállítás, konténer és építési törmelék, sitt, továbbá egyéb tevékenység végzése során keletkezett ömlesztett anyag, göngyöleg tárolásához és elhelyezéséhez;

*f)* magánszemélyek számára a lakásépítéshez, felújításhoz, átalakításhoz konténerek, gépfelállítás és tűzifa elhelyezéséhez, illetve lerakásához, ha a tevékenység a forgalmat, közlekedést nem akadályozza;

*g)* mozgó árusításhoz, valamint egyéb mozgóbolt elhelyezéséhez;

*h)* kerthelyiség vagy vendéglátó terasz létesítéséhez és ehhez kapcsolódó vendéglátást kiegészítő berendezések kihelyezéséhez, vendéglátást kiegészítő berendezés önálló kihelyezéséhez;

*i)* kiállítás, alkalmi rendezvény, sport és kulturális rendezvényekre, az azokhoz kapcsolódó vendéglátó, szórakoztató tevékenységekre, valamint az ezekhez kapcsolódó ideiglenes parkolók létesítéséhez, fennmaradásához;

*j)* kereskedőnek, ha az épület homlokzatával érintkező területet alkalmi jelleggel árubemutatásra kívánja használni, úgy, mint mozgatható állvány kihelyezéséhez;

*k)* mutatványos, cirkuszi tevékenységhez, bűvészmutatványhoz, üzleti célú képzőművészeti tevékenység folytatásához;

*l)* utcai zenéléshez, kizárólag az 1. számú mellékletben szereplő I. számú övezetben;

*m)* utcai árusító és egyéb automaták (pl. pénzváltó, ital, bármilyen bankautomata stb.) felállításához, fennmaradásához;

*n)* építési munkavégzéssel összefüggő építési munkaterület céljára - közút és járda lezárása, az úttesten kívül végzett közműépítési vagy fenntartási munka kivételével;

*o)* üzemképtelen gépjármű 10 napot nem meghaladó közterületen történő tárolására;

*p)* a közterületek fentiekben fel nem sorolt, rendeltetéstől eltérő használatához.

(2) Árubemutatáshoz és vendéglátóhely előtti kerthelyiség vagy vendéglátó terasz elhelyezéséhez csak annak az üzemeltetőnek (bérlőnek, használónak) adható ki közterület-használati engedély, aki a kereskedelmi tevékenysége vonatkozásában a kereskedelmi tevékenységek végzésének feltételeiről szóló jogszabálynak megfelelő bejelentést megtette vagy érvényes működési engedéllyel rendelkezik az érintett üzlethelyiségre.

(3) Az (1) bekezdés h) pontjában meghatározott esetekben, amennyiben a közterület-használat önkormányzati tulajdont érint (az önkormányzat részben vagy egészben tulajdonosa annak az épületnek, amely előtt kerthelyiség vagy vendéglátó terasz, vagy vendéglátást kiegészítő berendezés található), csak akkor adható közterület-használati engedély, ha ahhoz az önkormányzat a kitelepülési tervet is jóváhagyó írásbeli tulajdonosi hozzájárulását adta.

(4) Olyan épület esetében, ahol több üzlet is működik

*a)* mozgatható állvány kihelyezéséhez,

*b)* megállító tábla elhelyezéséhez, vagy

*c)* reklámhordozó elhelyezéséhez,

csak akkor adható ki közterület-használati engedély, ha annak használatáról az üzleteket működtető kereskedők írásban megállapodtak és a megállapodás szerinti kitelepülési tervet a hatósághoz benyújtották.”

**3. §**

A Rendelet 2. melléklete helyébe az 1. melléklet lép.

**4. §**

Hatályát veszti a Rendelet

*a)* 4. § (2) bekezdés b) és c) pontja,

*b)* 4. § (2) bekezdés e) pontja,

*c)* 7. § a) és b) pontja.

**5. §**

Ez a rendelet 2023. június 1-jén lép hatályba.

Répcelak, 2023. május 25.

 Szabó József dr. Kiss Julianna

 polgármester jegyző

Záradék:

A rendelet kihirdetve: Répcelak, 2023. május 26-án.

dr. Kiss Julianna sk.

 jegyző

1. melléklet a 11/2023.(V.26.) önkormányzati rendelethez

„*2. melléklet a 9/2021.(V.28.) önkormányzati rendelethez*

**Közterület-használati díjtételek**

1. Díjtételek

| **Megnevezés** | **Mértékegység** | **Díja övezettenként(nettó árak) \*** |
| --- | --- | --- |
|  | **I.** | **II.** |
|  | **6. § (1) a) pont** |
| a.1. | utcabútor (információs vagy más célú berendezés stb.) reklámhordozó, hirdető-berendezés, kivéve az Önkormányzat által választási időszakban választási plakátok kihelyezése céljából felállított felület\* | Ft/m2 | 20 000 | 10 000 |
| a.2. | megállító-tábla | Ft/db/év | 1 000 | 800 |
|  | **6. § (1) b) pont** |  |  |  |
| b. | árusítópavilon, alkalmi árusítás, vásár (pl. élelmiszer, cukorka, gyümölcs, virág, hírlap, szórólap) elhelyezéséhez | Ft/m2/nap | 1 000 | 500 |
|  | **6. § (1) c) pont** |  |  |  |
| c.1. | közterületbe benyúló előtető, lépcső, előlépcső, alapzatos zászlórúd elhelyezése | Ft/m2/5 év | 20 000 | 10 000 |
| c.2. | napellenző-, árnyékoló- és esővédő szerkezet matt, natúr színben | Ft/m2/hó | 0 | 0 |
| c.4. | szobor, emlékmű, díszkút, vízmedence, szökőkút | Ft/m2/hó | 0 | 0 |
|  | **6. § (1) d) pont** |  |  |  |
| d. | más jogszabályban előírt engedélyen túl közhasználatú tárgyak elhelyezéséhez | Ft/m2 | 10 000 | 8 000 |
|  | **6. § (1) e) pont** |  |  |  |
| e.1. | építési munkával kapcsolatos állvány, építőanyag tárolás, gépfelállítás | Ft/m2/nap | 500 | 300 |
| e.2. | építési törmelék, sitt, ömlesztett anyag, göngyöleg tárolása | Ft/m2/nap | Nem megengedett | 1 000 |
| e.3. | építési anyag tároló konténer és egyéb konténer | Ft/db/nap | 2 000 | 60 |
|  | **6. § (1) f) pont** |  |  |  |
| f.1. | magánszemélyek számára a lakásépítéshez, felújításhoz, átalakításhoz konténerek, gépfelállítás 5 nap időtartamra, és tűzifa 3 nap időtartamra való elhelyezéséhez, illetve lerakásához | Ft/m2/nap | 0 | 0 |
| f.2. | magánszemélyek számára a lakásépítéshez, felújításhoz, átalakításhoz konténerek, gépfelállítás 5 napot meghaladó időtartamra az 5. naptól, és tűzifa 3 napot meghaladó időtartamra való elhelyezéséhez, illetve lerakásához a 3. naptól | Ft/m2/nap | 100 | 50 |
|  | **6. § (1) g) pont** |  |  |  |
| g. | mozgóárúsítás, mozgóbolt | Ft/m2/nap | 500 | 500 |
|  | **6. § (1) h) pont** |  |  |  |
| h.1. | vendéglátó terasz és kerthelyiség, valamint ehhez kapcsolódó vendéglátást kiegészítő berendezések kihelyezéséhez |
| h.1.1. | fedett | Ft/m2/hó | 500 | 250 |
| h.1.2. | fedetlen | Ft/m2/hó | 200 | 150 |
| h.2. | vendéglátást kiegészítő berendezés önálló kihelyezéséhez | Ft/m2/nap | nem engedélyezett | 100 |
|  | **6. § (1) i) pont** |  |  |  |
| i. | kiállítás, alkalmi rendezvény, sport és kulturális rendezvényekre azokhoz kapcsolódó vendéglátó, szórakoztató tevékenységekre, valamint az ezekhez kapcsolódó ideiglenes parkolók létesítéséhez, fennmaradásához | Ft/m2/nap | 1 000 | 1 000 |
|  | **6. § (1) j) pont** |  |  |  |
| j. | árubemutatáshoz használt eszköz (pl.: mozgatható állvány) kihelyezése | Ft/m2/hó | 1 000 | 800 |
|  | **6. § (1) k) pont** |
| k. | mutatványos, cirkuszi tevékenységhez, bűvészmutatványhoz, üzleti célú képzőművészeti tevékenység folytatásához (A 12. § (2) c) pontban meghatározott alkotó 50%-os díjkedvezményre jogosult.) | Ft/m2/nap | 1500 | 1000 |
|  | **6. § (1) l) pont** |
| l. | utcai zenéléshez | Ft/m2/nap | 1000 | nem engedélyezett |
|  | **6. § (1) m) pont** |
| m. | utcai árusító és egyéb automaták felállításához, fennmaradásához | Ft/m2/hó | 5000 | 3000 |
|  | **6. § (1) n) pont** |
| n. | építési munkavégzéssel összefüggő építési munkaterület céljára - közút és járda lezárása, a közterületen végzett közműépítési vagy fenntartási munka kivételével | Ft/m2/nap | 500 | 300 |
|  | **6. §(1) o) pont** |  |  |  |
| p.1. | a közterületek fentiekben fel nem sorolt, rendeltetéstől eltérő használatához | Ft/m2/nap | 500 | 350 |
| p.2. | közterületek fentiekben fel nem sorolt, rendeltetéstől eltérő huzamos (egy hónapot meghaladó) használatához | Ft/m2/hó | 10000 | 5000 |
| \*A közterület használat díja a mindenkor hatályos Áfa összeggel növelt értéken kerül megállapításra. |

”